Igangværende lønforhandlinger Også i dag er arbejdet nedlagt hos Danish Crane Building i Nibe. 42 kranbyggere strejker i protest over de igangværende lønforhandlinger. - Vi har forhandlet i en måneds tid, og virksomheden har givet kranbyggerne et udspil. De har efterfølgende valgt at nedlægge arbejdet, siger bestyrelsesformand Arne Engskov til TV2/Nord. Begyndte torsdag Arbejdsnedlæggelsen begyndte torsdag, og de 42 kranbyggere mødes igen mandag morgen. Leverer kraner Danish Crane Building leverer traverskraner, svingkraner, wiretaljer, kædetaljer og portalkraner. Blandt de særlige områder for DCB på verdensmarkedet er maskinrumskraner, der udvikles og produceres til skibsværfter over hele kloden og robotkraner til bl.a. kraftvarmeværker, affaldsforbrændingsanlæg og mejerier.

Referat:
42 kranbyggere hos Danish Crane Building i Nibe har nedlagt arbejdet.